บันทึกการประชุมสภาองค์การบริหารส่วนตำบลหัวเมือง

**ครั้งแรก/2564**

**วันที่ 30 ธันวาคม 2564 เวลา 09.30 น.**

**ณ ห้องประชุมองค์การบริหารส่วนตำบลหัวเมือง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 12345678910111213 | นายอรรถวิทย์ จิตชูนายบุญทัน ใจเอิบนายสัญญา ดาวดึงษ์นายทองดี หนองซิวนายวุฒิชัย เครือจันทร์นายสวาท มาลูนนางสาวศิริพักต์ วงสกุลนายอมฤติ บุญยงค์นายมิตรชัย เกมแกรแมนนางสาวธัญญารัตน์ พรมเสนนางจันทร์ทอง สมบูรณ์นายสมบัติ ขัดสมนายอิทธิชัย เครือออน | ส.อบต.หมู่ 1ส.อบต.หมู่ 2ส.อบต.หมู่ 3ส.อบต.หมู่ 4ส.อบต.หมู่ 5ส.อบต.หมู่ 6ส.อบต.หมู่ 7ส.อบต.หมู่ 8ส.อบต.หมู่ 9ส.อบต.หมู่ 10ส.อบต.หมู่ 11ส.อบต.หมู่ 12ส.อบต.หมู่ 13 | อรรถวิทย์ จิตชูบุญทัน ใจเอิบสัญญา ดาวดึงษ์ทองดี หนองซิววุฒิชัย เครือจันทร์สวาท มาลูนศิริพักต์ วงสกุลอมฤติ บุญยงค์มิตรชัย เกมแกรแมนธัญญารัตน์ พรมเสนจันทร์ทอง สมบูรณ์สมบัติ ขัดสมอิทธิชัย เครือออน |  |

**ผู้ไม่มาประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| - | - | - | - |  |

### **ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับ** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1234567 | นายศุภชัย บุญทิพย์ว่าที่ ร.ต.นพดล คำสมว่าที่ ร.ต.ปนาท ตนาวรรณ์นางรจนา อนุวงศ์นายสมพล พุ่มพวงนายวิทย์ วงศ์ยนต์นายชูชาติ วรรณสาร | นายอำเภอสองท้องถิ่นอำเภอสองปลัด อบต.หัวเมืองเจ้าพนักงานการเงินฯนายก อบต.หัวเมืองรองนายก อบต.รองนายก อบต. | ศุภชัย บุญทิพย์นพดล คำสมปนาท ตนาวรรณ์รจนา อนุวงศ์สมพล พุ่มพวงวิทย์ วงศ์ยนต์ชูชาติ วรรณสาร |  |

**เปิดประชุมเวลา 09.30 น.**

 นายศุภชัย บุญทิพย์ นายอำเภอสอง ได้กล่าวเปิดประชุมสภาองค์การบริหารส่วนตำบลหัวเมือง ครั้งแรก ความว่า

เรียนท่านสมาชิกสภาองค์การบริหารส่วนตำบลหัวเมือง ท่านนายกองค์การบริหารส่วนตำบลหัวเมืองและผู้มีเกียรติ ทุกท่าน ด้วยคณะกรรมการการเลือกตั้ง ได้มีประกาศ เรื่อง ผลการเลือกตั้งสมาชิกสภาองค์การบริหารส่วนตำบลหัวเมือง ฉบับลงวันที่ 21 ธันวาคม 2564 แจ้งว่า ตามที่ได้มีการเลือกตั้งสมาชิกสภาองค์การบริหารส่วนตำบลหัวเมือง กรณีคณะกรรมการการเลือกตั้งประกาศกำหนดให้มีการเลือกตั้งตามมาตรา 142 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 จำนวน 13 คน เมื่อวันที่ 28 พฤศจิกายน 2564 อาศัยอำนาจตามความในมาตรา 17 และมาตรา 106 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 และข้อ 179 ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 คณะกรรมการการเลือกตั้งจึงประกาศผลการเลือกตั้ง จำนวน 13 คน

 ดังนั้น จึงอาศัยอำนาจตามความในมาตรา 53 วรรคสอง แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม และข้อ 6 ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม เรียกประชุมสภาองค์การบริหารส่วนตำบลหัวเมืองครั้งแรก เพื่อเลือกประธานสภาองค์การบริหาร ส่วนตำบลหัวเมือง รองประธานสภาองค์การบริหารส่วนตำบลหัวเมือง และเลขานุการสภาองค์การบริหารส่วนตำบลหัวเมือง รวมทั้งการกำหนดวันเริ่มสมัยประชุมสภาองค์การบริหารส่วนตำบลหัวเมืองและเรื่องอื่น ๆ โดยปลัดองค์การบริหารส่วนตำบลหัวเมือง ทำหน้าที่เป็นเลขานุการสภาท้องถิ่นชั่วคราวจะได้ดำเนินการในส่วนที่เกี่ยวข้องตามระเบียบข้อบังคับการประชุมสภาท้องถิ่นต่อไป

ที่ประชุมสภาองค์การบริหารส่วนตำบลหัวเมือง พร้อมแล้ว ผมขอเปิดประชุมสภาองค์การบริหารส่วนตำบลหัวเมืองครั้งแรก ณ บัดนี้ ขอขอบคุณครับ

 ว่าที่ ร.ต.ปนาท ตนาวรรณ์ ปลัดองค์การบริหารส่วนตำบลหัวเมือง ในฐานะเลขานุการสภาฯ ชั่วคราว ได้เชิญนายสวาท มาลูน สมาชิก อบต.หัวเมือง หมู่ที่ 6 ผู้อาวุโสสูงสุด เป็นประธานสภา อบต.หัวเมือง ชั่วคราว

 นายสวาท มาลูน ประธานสภา อบต.หัวเมือง ชั่วคราว ได้ดำเนินการประชุมตามระเบียบวาระการประชุมและตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ. 2554

**ระเบียบวาระที่ 1 เรื่องที่ประธานแจ้งให้ที่ประชุมทราบ**

-ไม่มี-

**ระเบียบวาระที่ 2 เรื่อง เลือกประธานสภาองค์การบริหารส่วนตำบลหัวเมือง**

นายสวาท มาลูน ประธานสภา อบต.หัวเมือง ชั่วคราว ได้ให้ว่าที่ ร.ต.ปนาท ตนาวรรณ์ เลขานุการสภาฯ ชั่วคราว ชี้แจงระเบียบขั้นตอนในการเลือกประธานสภา อบต. เพื่อเสนอให้นายอำเภอสอง แต่งตั้งภายใน 7 วัน ตามข้อ 8 ของระเบียบกระทรวงมหาดไทยว่าข้อข้อบังคับการประชุมสภาท้องถิ่น พ.ศ. 2547 แก้ไขเพิ่มเติม (ฉบับที่ 2) พ.ศ. 2554 แล้วให้สมาชิกเสนอชื่อผู้ที่จะเลือกให้เป็นประธานสภา อบต.หัวเมือง

 นายอิทธิชัย เครือออน ส.อบต.หมู่ 13 **เสนอชื่อ** นายอรรถวิทย์ จิตชู

 ผู้รับรอง คือ นางสาวศิริพักต์ วงสกุล และ นายสมบัติ ขัดสม

 และไม่มีผู้ใดเสนอชื่อแข่งขัน จึงถือว่า นายอรรถวิทย์ จิตชู ได้เป็นประธานสภาองค์การบริหารส่วนตำบลหัวเมือง

 นายสวาท มาลูน ประธานสภา อบต.หัวเมือง ชั่วคราว สั่งพักการประชุม 15 นาที เพื่อให้นายอำเภอสอง ออกคำสั่งแต่งตั้งประธานสภาองค์การบริหารส่วนตำบลหัวเมือง

 หลังจากพักการประชุมแล้ว ว่าที่ ร.ต.ปนาท ตนาวรรณ์ เลขานุการสภาฯ ชั่วคราว ได้อ่านคำสั่งแต่งตั้งประธานสภา อบต.หัวเมือง ให้ที่ประชุมฟัง แล้วเชิญประธานสภา อบต.หัวเมือง ปฏิบัติหน้าที่ประธานในที่ประชุม ต่อไป

 นายอรรถวิทย์ จิตชู ประธานสภา อบต.หัวเมือง ได้ดำเนินการประชุมในวาระต่อไป

 **มติที่ประชุม** เห็นชอบเป็นเอกฉันท์

**ระเบียบวาระที่ 3** **เรื่อง เลือกรองประธานสภาองค์การบริหารส่วนตำบลหัวเมือง**

นายอรรถวิทย์ จิตชู ประธานสภา อบต.หัวเมือง ได้ให้เลขานุการสภาฯ ชั่วคราว ชี้แจงระเบียบขั้นตอนการเลือกรองประธานสภา อบต.หัวเมือง ตามระเบียบข้อ 12 (โดยปฏิบัติตามระเบียบข้อ 8) แล้วให้สมาชิกเสนอชื่อผู้ที่จะเลือกให้เป็นรองประธานสภา อบต.หัวเมือง

 นางจันทร์ทอง สมบูรณ์ ส.อบต.หมู่ 11 **เสนอชื่อ** นายสัญญา ดาวดึงษ์

 ผู้รับรองคือ นายบุญทัน ใจเอิบ และ นายทองดี หนองซิว

 และไม่มีผู้ใดเสนอชื่อแข่งขัน จึงถือว่า นายสัญญา ดาวดึงษ์ ได้เป็น รองประธานสภาองค์การบริหารส่วนตำบลหัวเมือง

 **มติที่ประชุม** เห็นชอบเป็นเอกฉันท์

**ระเบียบวาระที่ 4** **เรื่อง เลือกเลขานุการสภาองค์การบริหารส่วนตำบล**หัวเมือง

 นายอรรถวิทย์ จิตชู ประธานสภา อบต.หัวเมือง แจ้งให้มีการเลือกเลขานุการสภา อบต.หัวเมือง ตามระเบียบข้อ 13 (โดยปฏิบัติตามระเบียบข้อ 8) ให้สมาชิกเสนอชื่อผู้ที่จะเลือกให้เป็นเลขานุการสภา อบต.หัวเมือง

 นางจันทร์ทอง สมบูรณ์ ส.อบต.หมู่ 11 **เสนอชื่อ** ว่าที่ ร.ต.ปนาท ตนาวรรณ์ ปลัด อบต.

 ผู้รับรอง นายทองดี หนองซิว และนายสัญญา ดาวดึงษ์

 และไม่มีผู้ใดเสนอชื่อแข่งขัน จึงถือว่า ว่าที่ ร.ต.ปนาท ตนาวรรณ์ ได้เป็นเลขานุการสภา อบต.หัวเมือง

**มติที่ประชุม** เห็นชอบเป็นเอกฉันท์

**ระเบียบวาระที่ 5** **เลือกคณะกรรมการตรวจรายงานการประชุม**

นายอรรถวิทย์ จิตชู ประธานสภา อบต.หัวเมือง ได้ให้เลขานุการสภา อบต. ชี้แจงเรื่องการเลือกคณะกรรมการตรวจรายงานการประชุม โดยปฏิบัติตามระเบียบข้อ 12 แล้วให้ที่ประชุมพิจารณาว่าจะเลือกจำนวนเท่าได ซึ่งที่ประชุมได้พิจารณาให้เลือกจำนวน 3 คน จึงให้ที่ประชุมเสนอชื่อ

 นายสวาท มาลูน **เสนอชื่อ** นางจันทร์ทอง สมบูรณ์

ผู้รับรอง นายทองดี หนองซิว และนายวุฒิชัย เครือจันทร์

นายสมบัติ ขัดสม  **เสนอชื่อ** นายทองดี หนองซิว

 ผู้รับรอง นายอมฤติ บุญยงค์ และนางธัญญารัตน์ พรมเสน

 นางจันทร์ทอง สมบูรณ์ **เสนอชื่อ** นางสาวศิริพักต์ วงสกุล

 ผู้รับรอง นายมิตรชัย เกมแกรแมน และนายอิทธิชัย เครือออน

 และไม่มีผู้ใดเสนอชื่อเพิ่มเติม จึงถือว่า นางจันทร์ทอง สมบูรณ์ นายทองดี หนองซิว และนางสาวศิริพักต์ วงสกุล ได้เป็นคณะกรรมการตรวจรายงานการประชุม

**มติที่ประชุม** เห็นชอบเป็นเอกฉันท์

**ระเบียบวาระที่ 6** **การกำหนดเกี่ยวกับการประชุมสมัยสามัญประจำปี 2565 (ข้อ 11(3))**

 **-กำหนดวันเริ่มประชุมสมัยประชุมสามัญประจำปีสมัยแรกของปี 2565**

นายอรรถวิทย์ จิตชู ประธานสภา อบต.หัวเมือง ได้ให้ว่าที่ ร.ต.ปนาท ตนาวรรณ์เลขานุการสภา อบต. ชี้แจงเกี่ยวกับการกำหนดการประชุมสมัยสามัญประจำปี 2565 ตามระเบียบ (ข้อ 11(3)) กำหนดวันเริ่มประชุมสมัยประชุมสามัญประจำปีสมัยแรกของปี 2565 ซึ่งที่ประชุมได้กำหนดสมัยประชุมสภาสมัยสามัญ ดังนี้

 สมัยที่ 1 ระหว่างวันที่ 10 – 24 มกราคม 2565 (เป็นสมัยแรกของปี 2565)

 สมัยที่ 2 ระหว่างวันที่ 4 – 18 มิถุนายน 2565

 สมัยที่ 3 ระหว่างวันที่ 4 – 18 สิงหาคม 2565

 สมัยที่ 4 ระหว่างวันที่ 6 – 20 ธันวาคม 2565

 และกำหนดวันเริ่มประชุมสมัยสามัญประจำปี สมัยแรกของปี 2565 ในวันที่ 10 มกราคม 2565

**มติที่ประชุม** เห็นชอบเป็นเอกฉันท์

**ระเบียบวาระที่ 7** **เรื่องอื่นๆ**

ว่าที่ ร.ต.ปนาท ตนาวรรณ์ ปลัด อบต.หัวเมือง ได้แจ้งเรื่องเพิ่มเติมคือ

- การยื่นบัญชีรายรับและรายจ่ายในการเลือกตั้งของผู้สมัครรับเลือกตั้งสมาชิกสภาองค์การบริหารส่วนตำบลและนายกองค์การบริหารส่วนตำบลหัวเมือง โดยทาง สำนักงานคณะกรรมการการเลือกตั้งประจำจังหวัดแพร่ จะมาให้คำแนะนำและรับยื่นบัญชีรายรับและรายจ่ายฯ ในวันที่ 18 มกราคม 2565 เวลา 13.30 น. ที่ห้องประชุมสภา อบต.หัวเมือง

- การเปิดประชุมสภาองค์การบริหารส่วนตำบล เพื่อให้นายกองค์การบริหารส่วนตำบลหัวเมือง แถลงนโยบายต่อสภา ในวันที่ 10 มกราคม 2565 ซึ่งจะได้ทำหนังสือแจ้งให้สมาชิกสภาทราบต่อไป

**ปิดประชุมเวลา 11.00 น.**

**(ลงชื่อ)** ว่าที่ ร.ต.ปนาท ตนาวรรณ์ **ผู้บันทึกการประชุม**

 (ปนาท ตนาวรรณ์)

 เลขานุการสภาองค์การบริหารส่วนตำบลหัวเมือง

**(ลงชื่อ)** จันทร์ทอง สมบูรณ์ **ผู้ตรวจรายงานการประชุม**

 (นางจันทร์ทอง สมบูรณ์)

 คณะกรรมการตรวจรายงานการประชุม

**(ลงชื่อ)** ทองดี หนองซิว **ผู้ตรวจรายงานการประชุม**

 (นายทองดี หนองซิว)

 คณะกรรมการตรวจรายงานการประชุม

**(ลงชื่อ)** ศิริพักต์ วงสกุล **ผู้ตรวจรายงานการประชุม**

 (นางสาวศิริพักต์ วงสกุล)

 คณะกรรมการตรวจรายงานการประชุม

 **(ลงชื่อ)** อรรถวิทย์ จิตชู **ผู้รับรองรายงานการประชุม**

 (นายอรรถวิทย์ จิตชู)

 ประธานสภาองค์การบริหารส่วนตำบลหัวเมือง